ddrg/super_eurlex huggingface dataset:
(5)

Na podlagi podatkov, ki jih je predložila Komisija (Eurostat) v skladu s členom 14 Uredbe (ES) št. 479/2009 po uradnem obvestilu, ki ga je Slovaška poslala pred 1. aprilom 2014, in na podlagi napovedi služb Komisije iz pomladi 2014 je ugotovljeno naslednje: — Potem ko je primanjkljaj sektorja država na Slovaškem v letu 2009 dosegel najvišjo vrednost, in sicer 8 % BDP, se je v skladu s priporočilom Sveta z dne 2. decembra 2009 v letu 2013 znižal na 2,8 % BDP. Zmanjšanje primanjkljaja je omogočila konsolidacija javnih financ tako na strani prihodkov kot na strani odhodkov, vključno z enkratnimi ukrepi. — Cilj programa stabilnosti za leto 2014 je nominalni primanjkljaj v višini 2,6 % BDP v letu 2014 in dodatno znižanje na 2,5 % BDP v letu 2015, 1,6 % BDP v letu 2016 in 0,5 % BDP v letu 2017. Glede na napovedi služb Komisije iz pomladi 2014 naj bi se primanjkljaj sektorja država v letu 2014 nekoliko povečal, in sicer na 2,9 % BDP, v letu 2015 pa naj bi ponovno znašal 2,8 % BDP. Primanjkljaj bo torej v obdobju, ki ga zajema napoved, ostal pod referenčno vrednostjo 3 % BDP iz Pogodbe. — Strukturni saldo, to je saldo sektorja država, prilagojen za gospodarski cikel in brez upoštevanja učinkov enkratnih in drugih začasnih ukrepov, se je med letoma 2009 in 2013 vsako leto izboljšal za povprečno 1,5 % BDP. Medtem ko se bo v letu 2014 predvidoma nekoliko poslabšal, naj bi se v letu 2015 predvidoma izboljšal, in sicer ob predpostavki nespremenjene politike. V tem okviru se zdi, da nastaja v primerjavi z zahtevano prilagoditvijo strukturnega salda za dosego srednjeročnega proračunskega cilja v letu 2014 vrzel v višini 0,3 % BDP, kar kaže na potrebo po okrepitvi proračunskih ukrepov, da se glede na nastajajoče tveganje odklona od zahtevanega poteka prilagoditev zagotovi popolna skladnost s preventivnim delom Pakta za stabilnost in rast. — Dolg sektorja država je leta 2013 dosegel 55,4 % BDP. Glede na napovedi služb Komisije iz pomladi 2014 naj bi se dolg sektorja država še povečal, in sicer na 56,3 % BDP v letu 2014 in 57,8 % BDP v letu 2015.
SL Uradni list Evropske unije L 175/24

SKLEP SVETA

z dne 13. maja 2014

o sklenitvi Protokola, o katerem sta se dogovorili Evropska unija in Republika Madagaskar ter ki določa ribolovne možnosti in finančni prispevek iz Sporazuma o partnerstvu v ribiškem sektorju, ki se uporablja med pogodbenicama

(2014/351/EU)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 43 v povezavi s členom 218(6)(a) Pogodbe,

ob upoštevanju predloga Evropske komisije,

ob upoštevanju odobritve Evropskega parlamenta,

ob upoštevanju naslednjega:

(1) Svet je 15. novembra 2007 sprejel Uredbo (ES) št. 31/2008 o sklenitvi Sporazuma o partnerstvu v ribiškem sektorju med Evropsko skupnostjo in Republiko Madagaskar (1) (v nadaljnjem besedilu: Sporazum o partnerstvu).

(2) Unija je z Republiko Madagaskar izvedla pogajanja o novem protokolu, ki plovilom EU dodeljuje ribolovne možnosti v vodah, v katerih Madagaskar izvaja svojo suverenost oziroma jurisdikcijo na področju ribištva (v nadaljnjem besedilu: novi protokol).

(3) Ta novi protokol je bil podpisan na podlagi Sklepa Sveta 2012/826/EU (2) in se začasno uporablja od 28. novembra 2012.

(4) Novi protokol bi bilo treba odobriti –

SPREJEL NASLEDNJI SKLEP:

Člen 1

Protokol, o katerem sta se dogovorili Evropska unija in Republika Madagaskar ter ki določa ribolovne možnosti in finančni prispevek iz Sporazuma o partnerstvu v ribiškem sektorju, ki se uporablja med pogodbenicama (v nadaljnjem besedilu: Protokol) (3), se odobri v imenu Unije.

Člen 2

Predsednik Sveta v imenu Unije pošlje uradno obvestilo iz člena 16 Protokola (4).

Člen 3

Ta sklep začne veljati na dan sprejetja.

V Bruslju, 13. maja 2014 Za Svet Predsednik E. VENIZELOS

(1) UL L 15, 18.1.2008, str. 1.

(2) Sklep Sveta 2012/826/EU z dne 28. novembra 2012 o podpisu, v imenu Evropske unije, in začasni uporabi Protokola, o katerem sta se dogovorili Evropska unija in Republika Madagaskar ter ki določa ribolovne možnosti in finančni prispevek iz Sporazuma o partnerstvu v ribiškem sektorju, ki se uporablja med pogodbenicama (UL L 361, 31.12.2012, str. 11).

(3) Besedilo Protokola je skupaj s sklepom o podpisu objavljeno v UL L 361, 31.12.2012, str. 12.

(4) Generalni sekretariat Sveta bo v Uradnem listu Evropske unije objavil datum začetka veljavnosti Protokola.
(2)

Namen Protokola je določiti finančna in tehnična pravila, ki bi Gruziji omogočila sodelovanje v nekaterih programih Unije. Horizontalni okvir, ki ga določa protokol, sestavljajo ukrepi gospodarskega, finančnega in tehničnega sodelovanja, ki omogočajo dostop do pomoči, zlasti finančne, ki jo bo Unija zagotavljala na podlagi programov. Ta okvir se uporablja samo za tiste programe Unije, pri katerih je v ustreznih ustanovnih pravnih aktih predvidena možnost sodelovanja Gruzije. Sklenitev Protokola zato še ne pomeni tudi izvajanja pooblastil v okviru različnih sektorskih politik, ki so opredeljene v programih; ta pooblastila se izvajajo šele, ko so ti programi vzpostavljeni.
SL Uradni list Evropske unije L 132/63

SKLEP POLITIČNEGA IN VARNOSTNEGA ODBORA ATALANTA/2/2014

z dne 29. aprila 2014

o sprejetju prispevka tretjih držav k vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) in spremembi Sklepa ATALANTA/3/2009

(2014/244/SZVP)

POLITIČNI IN VARNOSTNI ODBOR JE –

ob upoštevanju Pogodbe o Evropski uniji in zlasti tretjega odstavka člena 38 Pogodbe,

ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) ter zlasti člena 10 Skupnega ukrepa,

ob upoštevanju Sklepa Političnega in varnostnega odbora ATALANTA/3/2009 z dne 21. aprila 2009 o vzpostavitvi odbora sodelujočih držav za vojaško operacijo Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) (2009/369/SZVP) (2),

ob upoštevanju naslednjega:

(1) V skladu s členom 10(2) Skupnega ukrepa 2008/851/SZVP je Svet pooblastil Politični in varnostni odbor (PVO) za sprejemanje ustreznih odločitev o sprejetju predlaganih prispevkov tretjih držav.

(2) Glede na priporočilo poveljnika operacije EU o prispevku Nove Zelandije z dne 11. marca 2014 ter nasvet Vojaškega odbora Evropske unije z dne 25. marca 2014 bi bilo treba prispevek Nove Zelandije sprejeti.

(3) Sklep Političnega in varnostnega odbora ATALANTA/3/2009 bi bilo zato treba spremeniti, da se črta Priloga, ki navaja tretje države, katerih prispevki so bili sprejeti.

(4) V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

SPREJEL NASLEDNJI SKLEP:

Člen 1

1. Prispevek Nove Zelandije za vojaško operacijo Evropske unije kot prispevek k odvračanju, preprečevanju in zatiranju piratstva in oboroženih ropov pred somalsko obalo (Atalanta) se sprejme in velja za znatnega.

2. Nova Zelandija je oproščena finančnih prispevkov v proračun Atalanta.

Člen 2

Sklep Političnega in varnostnega odbora ATALANTA/3/2009 se spremeni:

1. v drugi alinei člena 2(1) se črtajo besede „, kakor je navedeno v Prilogi“;

2. Priloga se črta.

Člen 3

Ta sklep začne veljati na dan sprejetja.

V Bruslju, 29. aprila 2014 Za Politični in varnostni odbor Predsednik W. STEVENS

(1) UL L 301, 12.11.2008, str. 33.

(2) UL L 112, 6.5.2009, str. 9.
(3)

V skladu s členoma 1 in 2 Protokola (št. 21) o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije in brez poseganja v člen 4 navedenega protokola, Združeno kraljestvo ne sodeluje pri sprejetju tega sklepa, ki zato zanj ni zavezujoč in se v njem ne uporablja.
(84)

S sporazumom o posojilu je v zvezi s poplačilom srednjeročnega državnega posojila določeno […], z začetkom 11. februarja 2011. Po informacijah, ki so jih predložili madžarski organi, je banka FHB plačala štiri obroke posojila, zapadle 11. februarja 2011, 11. maja 2011, 11. avgusta 2011 in 11. novembra 2011. Komisija pozdravlja dejstvo, da je banka FHB do zdaj redno in točno poravnala svoje plačilne obveznosti v zvezi s srednjeročnim posojilom. Komisija nima razloga za dvom, da bo posojilo do dospelosti poplačano v celoti in pravočasno.
SL Uradni list Evropske unije L 107/59

IZVEDBENI SKLEP SVETA

z dne 18. februarja 2014

o odobritvi posodobljenega programa za makroekonomsko prilagoditev za Portugalsko

(2014/196/EU)

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 472/2013 Evropskega parlamenta in Sveta z dne 21. maja 2013 o okrepitvi gospodarskega in proračunskega nadzora v državah članicah euroobmočja, ki so jih prizadele ali jim grozijo resne težave v zvezi z njihovo finančno stabilnostjo (1), ter zlasti člena 7(5) Uredbe,

ob upoštevanju predloga Evropske komisije,

ob upoštevanju naslednjega:

(1) Uredba (EU) št. 472/2013 se uporablja za države članice, ki na dan začetka njene veljavnosti že prejemajo finančno pomoč, vključno s pomočjo iz Evropskega mehanizma za finančno stabilizacijo (EFSM) in/ali Evropskega instrumenta za finančno stabilnost (EFSF).

(2) Uredba (EU) št. 472/2013 določa pravila za odobritev programov za makroekonomsko prilagoditev v državah članicah, ki prejemajo takšno finančno pomoč, ki jih je treba uporabljati v povezavi z Uredbo (EU) št. 407/2010 (2) o vzpostavitvi EFSM, ko zadevna država članica prejme pomoč iz EFSM in tudi drugih virov.

(3) Portugalski je bila odobrena finančna pomoč iz EFSM z Izvedbenim sklepom 2011/344/EU (3) in iz EFSF.

(4) Zaradi doslednosti bi bilo treba posodobljeni program za makroekonomsko prilagoditev za Portugalsko na podlagi Uredbe (EU) št. 472/2013 odobriti s sklicevanjem na ustrezne določbe Izvedbenega sklepa 2011/344/EU.

(5) V skladu s členom 3(10) Izvedbenega sklepa 2011/344/EU je Komisija skupaj z Mednarodnim denarnim skladom in v povezavi z Evropsko centralno banko izvedla deseti pregled za oceno napredka portugalskih organov na področju izvajanja dogovorjenih ukrepov v okviru programa za makroekonomsko prilagoditev, kot tudi njihove učinkovitosti ter ekonomskega in socialnega vpliva. Zaradi tega pregleda je treba obstoječi program za makroekonomsko prilagoditev nekoliko spremeniti.

(6) Te spremembe so določene v ustreznih določbah Izvedbenega sklepa 2011/344/EU, kakor je bil spremenjen z Izvedbenim sklepom Sveta 2014/197/EU z dne 18. februarja 2014 o spremembi Izvedbenega sklepa 2011/344/EU o dodelitvi finančne pomoči Unije Portugalski (4) –

SPREJEL NASLEDNJI SKLEP:

Člen 1

Ukrepi iz člena 3(8) in (9) Izvedbenega sklepa 2011/344/EU, ki jih mora Portugalska sprejeti v okviru programa za makroekonomsko prilagoditev, se odobrijo.

Člen 2

Ta sklep začne učinkovati z dnem uradne obvestitve.

Člen 3

Ta sklep je naslovljen na Portugalsko.

V Bruslju, 18. februarja 2014 Za Svet Predsednik G. STOURNARAS

(1) UL L 140, 27.5.2013, str. 1.

(2) Uredba Sveta (EU) št. 407/2010 z dne 11. maja 2010 o vzpostavitvi Evropskega mehanizma za finančno stabilizacijo (UL L 118, 12.5.2010, str. 1).

(3) Izvedbeni sklep Sveta 2011/344/EU z dne 17. maja 2011 o finančni pomoči Unije Portugalski (UL L 159, 17.6.2011, str. 88).

(4) Glej stran 61 tega Uradnega lista.
(1)

V Uredbi (EU) št. 439/2010 Evropskega parlamenta in Sveta (1) je določeno, da v Evropskem azilnem podpornem uradu lahko kot opazovalke sodelujejo Islandija, Lihtenštajn, Norveška in Švica. Poleg tega navedena uredba določa, da se pripravi dogovore o naravi, obsegu in načinu sodelovanja teh držav pri delu Evropskega azilnega podpornega urada.
(1)

Svet je 10. februarja 2014 sprejel Sklep 2014/73/SZVP (1), ki določa, da se status enot in osebja vojaške operacije Evropske unije v Srednjeafriški republiki (EUFOR RCA) pod vodstvom Unije, vključno s privilegiji, imunitetami in dodatnimi jamstvi, potrebnimi za izvedbo in nemoteno delovanje njihove misije, določi v sporazumu, sklenjenem v skladu s členom 37 Pogodbe o Evropski uniji (PEU) in postopkom iz člena 218 Pogodbe o delovanju Evropske unije (PDEU).
(16)

Ena od družb je zahtevala, da Komisija od MIP odšteje vrednost fiksne protidampinške dajatve in s tem prilagodi vrednost MIP glede na zadevni ukrep – izravnalno dajatev. Tovrstnega izračuna ni bilo mogoče izvesti. Prvič, v skladu s pogoji iz zaveze je kakršna koli sprememba obsega in minimalnih cen mogoča le po izvedbi vmesnega pregleda v skladu s členom 19 osnovne protisubvencijske uredbe. Drugič, družba je zahtevala zgolj odbitek vrednosti fiksne protidampinške dajatve od sedanje MIP. V sedanji zavezi sta MIP in mehanizem usklajevanja izračunana bodisi na neškodljivi ceni določeni za trg Unije (ciljna cena) ali na normalni vrednosti (odvisno od zadevne družbe), določeni leta 1999. V zadnjem primeru je celotna osnova za MIP neobstoječa, saj protidampinška dajatev ni več v veljavi. Izvozna cena (povečana za vrednost fiksne izravnalne dajatve) bi lahko bila referenčno merilo za MIP le v primeru, da bi bila zaveza ocenjena glede na izravnalne dajatve. Komisija bi za izračun ustrezne MIP morala najprej določiti izvozno ceno, ki bi služila kot referenčno merilo. Tovrstnega merila v zadevnem primeru ni mogoče določiti, saj so ukrepi veljavni že dalj časa. Trenutnega mehanizma usklajevanja, ki se nanaša na neškodljivo ceno (ciljna cena) ali normalno vrednost, ni mogoče preprosto prenesti v izvozno ceno. Za vsako enostavno matematično prilagoditev bi morali biti vsi elementi, potrebni za izračun MIP, jasni in nedvomni. Komisija lahko šele nato zagotovi enakovrednost zavez in ukrepa v veljavi. V tem primeru ti pogoji niso izpolnjeni. Preprosti matematični izračun, kot ga predlaga vložnik, zato ni mogoč.
(5)

Plačilo navedenega finančnega prispevka Unije se v skladu s členom 7 Uredbe (ES) št. 349/2005 izvede pod pogojem, da so se načrtovani ukrepi dejansko že izvedli in so pristojni organi sporočili vse potrebne informacije v predpisanih rokih.
(3)

Namen Protokola je določiti finančna in tehnična pravila, ki bi Gruziji omogočila sodelovanje v nekaterih programih Unije. Horizontalni okvir, ki ga določa Protokol, sestavljajo ukrepi gospodarskega, finančnega in tehničnega sodelovanja, ki omogočajo dostop do pomoči, zlasti finančne, ki jo bo Unija zagotavljala na podlagi programov. Ta okvir se uporablja samo za tiste programe, pri katerih je v ustreznih ustanovnih pravnih aktih predvidena možnost sodelovanja Gruzije. Podpis in začasna uporaba Protokola zato še ne pomenita tudi izvajanja pooblastil v okviru različnih sektorskih politik, ki so opredeljene v programih; ta pooblastila se izvajajo šele, ko so ti programi vzpostavljeni.
SL Uradni list Evropske unije C 461/19

SKLEP SVETA

z dne 12. decembra 2014

o sprejetju stališča Sveta o predlogu spremembe proračuna Evropske unije št. 7 za proračunsko leto 2014

(2014/C 461/11)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti člena 106a Pogodbe,

ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (1) in zlasti člena 41 Uredbe,

ob upoštevanju naslednjega:

— proračun Unije za proračunsko leto 2014 je bil dokončno sprejet 20. novembra 2013 (2).

— Komisija je 17. oktobra 2014 predložila predlog spremembe proračuna št. 7 k splošnemu proračunu za proračunsko leto 2014 –

SPREJEL NASLEDNJI SKLEP:

Edini člen

Svet je stališče o predlogu spremembe proračuna Evropske unije št. 7 za proračunsko leto 2014 sprejel 12. decembra 2014.

Celotno besedilo si je mogoče ogledati na spletišču Sveta http://www.consilium.europa.eu/ ali ga od tam prenesti.

V Bruslju, 12. decembra 2014 Za Svet Predsednik S. GIANNINI

(1) UL L 298, 26.10.2012, str. 1.

(2) UL L 51, 20.2.2014, str. 1, s popravki v UL L 111, 15.4.2014, str. 96, UL L 124, 25.4.2014, str. 30, in v UL L 322, 7.11.2014, str. 1.
(1)

V členu 20(1) Statuta je določeno, da imajo poslanci „pravico do povračila stroškov, nastalih v zvezi z izvrševanjem mandata“, v odstavku 4 tega člena pa, da „Parlament določi pogoje za uresničevanje te pravice“. Ti pogoji so med drugim določeni v členih 22, 24 in 66 Izvedbenih ukrepov v zvezi s statutom poslancev Evropskega parlamenta (2) (v nadaljnjem besedilu: Izvedbeni ukrepi).
V členu 16 se odstavki 1, 2 in 3 nadomestijo z naslednjim:

„1. VP je pooblaščen, da tretjim državam, pridruženim temu sklepu, če je ustrezno in ob upoštevanju potreb misije, v skladu s Sklepom 2013/488/EU, razkrije tajne podatke in dokumente EU do stopnje ‚CONFIDENTIEL UE/EU CONFIDENTIAL‘, ki so bili pripravljeni za namene misije.

2. VP je prav tako pooblaščen, da ZN in OVSE, ob upoštevanju operativnih potreb misije, v skladu s Sklepom 2013/488/EU razkrije tajne podatke in dokumente EU do stopnje ‚RESTREINT UE/EU RESTRICTED‘, ki so bili pripravljeni za namene misije. Za navedeni namen se sklenejo dogovori med VP in pristojnimi organi ZN in OVSE.

3. V primeru posebne in nujne operativne potrebe je VP prav tako pooblaščen, da v skladu s Sklepom 2013/488/EU državi gostiteljici razkrije tajne podatke in dokumente EU do stopnje ‚RESTREINT UE/ EU RESTRICTED‘, ki so bili pripravljeni za namene misije. Za navedeni namen se sklenejo dogovori med VP in pristojnimi organi države gostiteljice.“
(4)

Preostale dele projektov iz odstavkov 2.1. (Tehnična pomoč in krepitev zmogljivosti), 2.2. (Razvoj zmogljivosti za prihodnje generacije strokovnjakov CTBT – pobuda za razvoj zmogljivosti), 2.3. (Izboljšanje modela atmosferskega prenosa), 2.4. (Karakterizacija in zmanjševanje emisij radioaktivnega ksenona) in 2.6. (vzdrževanje potrjenih pomožnih seizmoloških postaj) iz Priloge k Sklepu 2012/699/SZVP, ki so bili specifično navedeni v prošnji CTBTO z dne 18. junija 2014, bi bilo mogoče izvesti brez posledic za sredstva.
1.

člena 1 in 2 se nadomestita z naslednjim: „Člen 1 Bolgarija se pooblasti, da od 1. januarja 2009 do 31. decembra 2013 pri razčlenitvi transakcij po stopnjah v skladu s členom 4(4) Uredbe Sveta (EGS, Euratom) št. 1553/89 uporabi podatke iz nacionalnih računov za leto ali dve leti pred predzadnjim proračunskim letom, za katero je treba izračunati osnovo za lastna sredstva iz naslova DDV. Člen 2 Za namene izračuna osnove za lastna sredstva iz naslova DDV se Bolgarija pooblasti, da od 1. januarja 2009 do 31. decembra 2018 za mednarodni prevoz potnikov iz točke 10 dela B Priloge X k Direktivi 2006/112/ES uporabi približne ocene.“ ;
(6)

Komisija je v sodelovanju z Združenim kraljestvom preučila navedene ukrepe in presodila, da so meje okuženih in ogroženih območij, ki jih je vzpostavil pristojni organ v navedeni državi članici, dovolj oddaljene od dejanskega gospodarstva, na katerem je bil potrjen izbruh.
(3)

Novo Komisijo, ki jo sestavlja po en državljan vsake države članice, vključno z njenim predsednikom in visokim predstavnikom Unije za zunanje zadeve in varnostno politiko, ki bi moral biti eden izmed njenih podpredsednikov, bi bilo treba imenovati za obdobje od izteka mandata sedanje Komisije do 31. oktobra 2019.
(1)

Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.
(1)

Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015. Svet je s Sklepom 2011/41/EU (3)18. januarja 2011 H.P.M. (Henka) KOOLA imenoval za člana, H.A.J. (Henka) AALDERINKA, J.P.W. (Jana Willema) GROOTA in L.W.C.M. (Loes) van der MEIJS pa za nadomestne člane do 25. januarja 2015. S Sklepom Sveta 2012/779/EU (4) je bila J.H.M. (Jon) HERMANS-VLOEDBELD 11. decembra 2012 imenovana za nadomestno članico do 25. januarja 2015.
(5)

Komisija je 27. julija 2011 sprejela Sklep 2011/477/EU (2). Ta sklep določa, da morajo biti z namenom zmanjšanja nevarnosti zadavljenja in zadušitve zaradi notranje zapore dihalnih poti notranja okenska senčila (in okenska zaščita na upravljanje z vrvico) sama po sebi varno oblikovana ter da iz morebitnih dosegljivih vrvic, verig ali verižic ne sme nastati nevarna zanka. Če pa zasnova proizvoda ne izključuje tveganja za nastanek nevarne zanke, mora biti proizvod opremljen z ustreznimi varnostnimi napravami, da se zmanjša nevarnost zadavljenja. Če ima proizvod varnostne naprave, mora biti zagotovljeno, da jih majhni otroci ne morejo upravljati. Poleg tega ne sme sproščati majhnih delov, ki bi lahko povzročili zadušitev otroka zaradi notranje zapore dihalnih poti, ne sme predstavljati tveganja za telesne poškodbe za otroke, na primer zaradi ostrih robov, nevarnosti ukleščenja prstov ali štrlečih delov, mora prestati preskus vzdržljivosti in utrujenosti materiala (obraba) ter mora biti odporen na staranje zaradi vremenskih razmer.
SL Uradni list Evropske unije L 222/14

SKLEP POLITIČNEGA IN VARNOSTNEGA ODBORA ATALANTA/4/2014

z dne 24. julija 2014

o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) in razveljavitvi Sklepa Atalanta/1/2014

(2014/500/SZVP)

POLITIČNI IN VARNOSTNI ODBOR JE –

ob upoštevanju Pogodbe o Evropski uniji in zlasti člena 38 Pogodbe,

ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) ter zlasti člena 6 Skupnega ukrepa,

ob upoštevanju naslednjega:

(1) Svet je v skladu s členom 6(1) Skupnega ukrepa 2008/851/SZVP pooblastil Politični in varnostni odbor (PVO) za sprejemanje sklepov o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (v nadaljnjem besedilu: poveljnik sil EU).

(2) PVO je 18. marca 2014 sprejel Sklep Atalanta/1/2014 (2), s katerim je za poveljnika sil EU imenoval kontradmirala (LH) Jürgena zur MÜHLENA.

(3) Poveljnik operacije EU je priporočil, da se kontraadmiral Guido RANDO imenuje za novega poveljnika sil EU, ki zamenja kontradmirala (LH) Jürgena zur MÜHLENA.

(4) Vojaški odbor EU to priporočilo podpira.

(5) Sklep Atalanta/1/2014 bi bilo zato treba razveljaviti.

(6) V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

SPREJEL NASLEDNJI SKLEP:

Člen 1

Kontraadmiral Guido RANDO je od 6. avgusta 2014 imenovan za poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta).

Člen 2

Sklep Atalanta/1/2014 se razveljavi.

Člen 3

Ta sklep začne veljati 6. avgusta 2014.

V Bruslju, 24. julija 2014 Za Politični in varnostni odbor Predsednik W. STEVENS

(1) UL L 301, 12.11.2008, str. 33.

(2) Sklep Političnega in varnostnega odbora Atalanta/1/2014 z dne 18. marca 2014 o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) in razveljavitvi Sklepa Atalanta/3/2013 (UL L 85, 21.3.2014, str. 8).